Vidd el, madár, vidd el
Vidd el, madár, vidd el
     Vidd el levelemet,
De nem igen messze,
     Csak e tenger mellé.

Apámnak, anyámnak
     Tedd ez ablakjára;
Ablakjáról vedd el,
     Tedd ez asztalára.

Tudom, mingyárt kérdik,
     Hogy vagyok, mint vagyok;
Tudjad megmondani,
     Tatár rabja vagyok,
          Földig vaszba vagyok.
――――――――――
Mert én ugy meguntam,
     Karcsu derekamom rabszijjat viselni,
     Kezemen lábamon vaszakot zörgetni.
――――――――――
Jobb lett lenne, szivem, hiredet, nevedet
Ne halottam lenne,
Talán esztendőkvel többet éltem lenne.
――――――――――
Szép fekete hajom
Meg szem őszült lenne,
Gyenge piross orczám
Meg szem hervadt lenne.
Két fekete szemem
Ki nem szirtam lenne,
Népköltészet